
საქართველოს პრეზიდენტის 
ბრძანებულება №719

2005 წლის 25 აგვისტო 
ქ. თბილისი

საქართველოს შეიარაღებული ძალების გენერალური შტაბის დებულების დამტკიცების შესახებ

„საქართველოს თავდაცვის შესახებ” საქართველოს კანონის მე-9 მუხლის მე-5 პუნქტის შესაბამისად დამ​ტკიცდეს საქართველოს შეიარაღებული ძალების გენე​რა​​ლური შტაბის თანდართული დებულება. 

მ. სააკაშვილი

საქართველოს შეიარაღებული ძალების გენერალური შტაბის დებულება

თავი I. ზოგადი დებულებანი


მუხლი 1

1. საქართველოს შეიარაღებული ძალების გენერა​ლური შტაბი (შემდეგში – გენერალური შტაბი) არის საქართველოს თავდაცვის სამინისტროს სტრუქ​ტუ​რული ქვედანაყოფი და ახორციელებს საქართვე​ლოს შეიარაღებული ძალების ოპერატიულ მართვას. 

2. გენერალური შტაბი თავის საქმიანობაში ხელ​მძღვანელობს საქართველოს კანონმდებლობით, საქარ​თველოს თავდაცვის მინისტრისა და შეიარა​ღებული ძა​ლების გენერალური შტაბის უფროსის სამართლებ​რივი აქტებით.

3. გენერალურ შტაბს აქვს ემბლემა, გერბიანი ბე​ჭე​დი, დადგენილი ნიმუშის ბლანკი და შტამპი.

თავი II. გენერალური შტაბის ფუნქციები და ამოცანები


მუხლი 2

გენერალური შტაბის ფუნქციები და ამოცანებია:

ა) თავდაცვის პოლიტიკის დაგეგმვაში, სამხედრო საფრთხის შეფასებაში მონაწილეობა, შეიარაღებული ძალებისათვის სტრატეგიულ-ოპერატიული გეგმების მომზადება და სტრატეგიულ-ოპერატიული მიმართუ​ლებების განსაზღვრა; 

ბ) არსებული სახეობების ბაზაზე შეიარაღებული დაჯ​გუფების ჩამოყალიბება და მათი მოქმედების მონი​ტორინგი; 

გ) შეიარაღებული ძალების წვრთნისა და სამხედრო მომ​ზადების პოლიტიკის შემუშავებაში მონაწილეობა და მისი განხორციელების მონიტორინგი;

დ) სამხედრო განათლების პოლიტიკის შემუშავებაში მო​ნაწილეობა, სამხედრო კადრების მომზადებისა და გა​დამზადების საკითხების გადაწყვეტა;

ე) შეიარაღებული ძალების საბრძოლო მზადყოფნის გეგ​მების შემუშავება;

ვ) შეიარაღებული ძალების სახეობათა შტაბების მართვა;

ზ) რეზერვის მომზადებისა და გამოყენების კოორ​დინაცია;

თ) საომარი მდგომარეობის დროს სამხედრო ძალე​ბის მართვა და კონტროლი;

ი) შეიარაღებული ძალების ლოგისტიკური უზრუნ​ველყოფის გეგმების შემუშავება და მათი განხორ​ციელების კონტროლი;

კ) შეიარაღებული ძალების სამხედრო ტექნიკით, შეია​რაღებით, აღჭურვილობით, საბრძოლო მასალე​ბითა და სხვა სამხედრო ქონებით უზრუნველსაყოფად წინა​დადებების მომზადება და თავდაცვის სამინისტრო​სათვის წარდგენა;

ლ) შესაბამისი საერთაშორისო ხელშეკრულებებითა და შეთანხმებებით ნაკისრი ვალდებულებების შესრუ​ლების უზრუნველყოფა და კონტროლი;

მ) სამხედრო-ეკოლოგიური პროგრამების შემუშავე​ბაში მონაწილეობა;

ნ) თავისი კომპეტენციის ფარგლებში სადაზვერვო საქ​მია​ნობის განხორციელება.

თავი III. გენერალური შტაბის ხელმძღვანელობა


მუხლი 3

1. გენერალურ შტაბს ხელმძღვანელობს გენერალუ​რი შტაბის უფროსი, რომელიც არის საქართველოს პრეზიდენტის – სამხედრო ძალების უმაღლესი მთავარ​სარდლის მთავარი სამხედრო მრჩეველი და უმაღლესი სამხედრო წარმომადგენელი ნატოს სამხედრო კომი​ტეტსა და კოალიციაში.

2. გენერალური შტაბის უფროსს თავდაცვის მინის​ტრის წარდგინებით თანამდებობაზე ნიშნავს და თანამდე​ბობიდან ათავისუფლებს საქართველოს პრეზიდენტი.

3. გენერალური შტაბის უფროსი თანამდებობაზე, როგორც წესი, ინიშნება სამი წლით. აღნიშნული ვა​და თავდაცვის მინისტრის შუამდგომლობით შეიძლება გაგრძელდეს ერთი წლით.

4. გენერალური შტაბის უფროსს ჰყავს ორი მოად​გი​ლე, რომელთაც გენერალური შტაბის უფროსის წარ​დგინებით თანამდებობაზე ნიშნავს და თანამდებო​ბიდან ათავისუფლებს საქართველოს თავდაცვის მი​ნისტრი.

5. გენერალური შტაბის უფროსის მოადგილეების ფუნქციებს თავდაცვის მინისტრთან შეთანხმებით განსაზ​ღვრავს გენერალური შტაბის უფროსი.

6. გენერალური შტაბის უფროსის არყოფნის შემ​თხვევაში მის მოვალეობას ასრულებს გენერალური შტაბის უფროსის ერთ-ერთი მოადგილე.


მუხლი 4

1. გენერალური შტაბის უფროსი:

ა) უზრუნველყოფს შეიარაღებული ძალების გამო​ყენების ოპერატიულ-ტაქტიკური გეგმების მომზა​დების კონტროლს;

ბ) საქართველოს პრეზიდენტს – სამხედრო ძალების უმაღლეს მთავარსარდალსა და თავდაცვის მინისტრს წარუდ​გენს წინადადებებს თავდაცვის პოლიტიკის, შეიარა​ღებული ძალების სტრატეგიული მართვის, სამხედ​რო ტექნიკისა და შეიარაღების შეძენისა და პერსპექტიული სამხედრო სამეცნიერო-ტექნიკური საკითხების შესახებ;

გ) პასუხისმგებელია შეიარაღებული ძალების საბ​რძოლო მზადყოფნისათვის საქართველოს პრეზიდენ​ტისა და თავდაცვის მინისტრის წინაშე;

დ) ხელმძღვანელობს დაქვემდებარებულ სახეობათა შტაბებს;

ე) ხელმძღვანელობს შეიარაღებული ძალების შტაბებში, შენაერთებში, ნაწილებსა და სამხედრო დაწესებულებებში საბრძოლო სწავლებისა და მზადყოფ​ნის ღონისძიებებს;

ვ) გეგმავს და აკონტროლებს სამხედრო კადრების მომზადებასა და სამხედრო განათლების კონცეფციების შემუშავებას;

ზ) თავისი კომპეტენციის ფარგლებში წყვეტს საკადრო საკითხებს;

თ) ამტკიცებს შეიარაღებული ძალების გენერალური შტაბის სტრუქტურული ქვედანაყოფების საშტატო ნუსხებს;

ი) საქართველოს თავდაცვის მინისტრს წარუდგენს სამხედრო პროგრამებისა და სამხედრო ბიუჯეტის საკითხების შესახებ რეკომენდაციებს.

2. გენერალური შტაბის უფროსი მართავს მის დაქვემდებარებაში არსებული ჯარის სახეობებს: 

ა) სახმელეთო ჯარებს; 

ბ) სამხედრო-საზღვაო ძალებს; 

გ) სამხედრო-საჰაერო ძალებს. 

თავი IV. გენერალური შტაბის სტრუქტურული ქვედანაყოფები, მათი სტატუსი და ამოცანები


მუხლი 5

1. გენერალური შტაბის სტრუქტურული ქვედანაყო​ფებია: 

ა) J-1 პირადი შემადგენლობის დეპარტამენტი; 

ბ) J-2 დაზვერვის დეპარტამენტი; 

გ) J-3 ოპერატიული დაგეგმვის დეპარტამენტი; 

დ) J-4 ლოგისტიკის დეპარტამენტი; 

ე) J-5 სტრატეგიული დაგეგმვისა და სამხედრო პოლიტიკის დეპარტამენტი; 

ვ) J-6 კავშირგაბმულობის დეპარტამენტი; 

ზ) J-7 სამხედრო განათლებისა და საბრძოლო მომზადების დეპარტამენტი;

თ) გენერალური შტაბის აპარატი; 

ი) სამხედრო პოლიციის დეპარტამენტი;

კ) ვერიფიკაციის სამმართველო;

ლ) ეროვნული გვარდია;

მ) სამხედრო სასწავლო დაწესებულებები;

ნ) ჯარების ლოგისტიკური უზრუნველყოფის დეპარ​ტა​მენ​ტი;

ო) სამხედრო დაზვევრვის დეპარტამენტი.

2. გენერალური შტაბის სტრუქტურული ქვედანა​ყოფები ძირითადი ამოცანების შესასრულებლად: 

ა) J-1 პირადი შემადგენლობის დეპარტამენტი ახორ​ციელებს თავდაცვის სამინისტროს საკადრო პოლიტიკას და ხელმძღვანელობს მობილიზაციას;

ბ) J-2 დაზვერვის დეპარტამენტი ადგენს დაზვერვის გეგ​მებს, უზრუნველყოფს მოპოვებული ინფორმაციის შეგ​როვებას, ანალიზს და შესაბამისი სამსახუ​რებისათვის მიწოდებას; 

გ) J-3 ოპერატიული დაგეგმვის დეპარტამენტი უზრუნველყოფს საქართველოს შეიარაღებული ძალების ოპერატიული მართვისათვის საჭირო ღონისძიებების განხორ​ციელებას, გეგმავს მიმდინარე ოპერაციებს, უზრუნველყოფს სწავლების დაგეგმარებასა და ჩატარებას;

დ) J-4 ლოგისტიკის დეპარტამენტი ახორციელებს შეიარაღებული ძალების ლოგისტიკის დაგეგმვას;

ე) J-5 სტრატეგიული დაგეგმვისა და სამხედრო პო​ლიტიკის დეპარტამენტი გეგმავს სამხედრო პოლი​ტიკასა და სამომავლო ოპერაციებს, კოორდინაციას უწევს თანამშრომლობას „პარტნიორობა მშვიდობისათ​ვის” პროგრამის ფარგლებში, შეიმუშავებს შეიარაღებუ​ლი ძალების სახეობათა და შეიარაღებული ძალების სა​მო​მავლო სტრუქტურებსა და მათი განვითა​რების კონცეფციებს; 

ვ) J-6 კავშირგაბმულობის დეპარტამენტი უზრუნ​ველყოფს თავდაცვის სამინისტროს მუდმივი, უწყვეტი, ფარული და მდგრადი კავშირით, კავშირგაბმულობის კომუნიკაციებით, ნერგავს ტექნიკურ სიახლეებს;

ზ) J-7 სამხედრო განათლებისა და საბრძოლო მომზადების დეპარტამენტი ხელმძღვანელობს სამხედრო განათლებას შეიარაღებულ ძალებში, ნერგავს სიახლეებს საბრძოლო მომზადებაში, შეიმუშავებს წესდებებსა და დებულებებს;

თ) გენერალური შტაბის აპარატი უზრუნველყოფს გე​ნერალური შტაბის ყოველდღიური საქმიანობის კოორ​დინაციას;

ი) სამხედრო პოლიციის დეპარტამენტი ახორციე​ლებს საქართველოს სისხლის სამართლის საპროცესო კოდექსით განსაზღვრულ საქართველოს თავდაცვის სა​მი​ნის​ტროს კომპეტენციას განკუთვნილ დანაშაულთა გამო​ძიებას, შეიარაღებული ძალების ტერიტორიაზე და მის ფარგლებს გარეთ სამხედრო მოსამსახურეთა მიერ დისციპლინის დაცვის კონტროლს, თავდაცვის სამინისტროს სისტემაში არსებული ადმინისტრაციული პატიმრობის ადგილების დაცვას, სამხედრო ობიექტების უსაფრთხოების უზრუნველყოფას და კანონმდებლობით გათვალისწინებულ სხვა საქმიანობას; 

კ) ვერიფიკაციის სამმართველო „ევროპაში ჩვეულებ​რივი შეიარაღებული ძალების შესახებ” შეთანხმების საფუძველზე ახორციელებს შეიარაღებისა და ტექნიკის ინსპექტირებას;

ლ) ეროვნული გვარდია გენერალური შტაბის შესა​ბამისი მოთხოვნის შესაბამისად ახორციელებს ეროვნუ​ლი გვარდიისა და საერთო საჯარისო რეზერვის მომზადე​ბასა და გადამზადებას;

მ) სამხედრო სასწავლო დაწესებულებები გენერა​ლური შტაბის შესაბამისი მოთხოვნის საფუძველზე ახორ​ციელებენ შეიარაღებული ძალებისათვის სამხედრო კადრების მომზადებას;

ნ) ჯარების ლოგისტიკური უზრუნველყოფის დეპარ​ტამენტი ახორციელებს შეიარაღებული ძალების მატე​რიალურ-ტექნიკური საშუალებებით უზრუნველყოფას;

ო) სამხედრო დაზვევრვის დეპარტამენტი ახორ​ციელებს ფარული და ღია წყაროებიდან ოპერატიული ინფორმაციის მოპოვებას და მონაწილეობს მოსა​ლოდნელი რისკის განსაზღვრის პროცესში.

თავი V. დასკვნითი დებულებანი 

ამ დებულების გაუქმება, მასში ცვლილებებისა და დამატებების შეტანა ხორციელდება საქართველოს პრეზიდენტის ბრძანებულებით. 

